1997年6月27號香港主權移交前三日，中華民國外交部長章孝嚴同故宮博物院院長秦孝儀召開關於中英南京條約特展嘅記者會，記者會上都特別強調外交部特展所展出嘅南京條約係唯一嘅正本，中國大陸所擁有嘅，只係清廷欽差大臣耆英同英方全權代表砵甸乍所簽署嘅副本，經兩國政府首長簽名核准嘅南京條約正本，由中華民國外交部所保存，而英國為求割讓九龍而簽訂嘅北京條約同租借新界嘅展拓香港界址專條嘅正本都同樣正由中華民國持有，因此中華民國先至係香港主權嘅合法擁有者。